|  |
| --- |
| PI new **My-EPEDBM GR.jpg** |
| **ΕΣΠΑ 2007-13\Ε.Π. Ε&ΔΒΜ\Α.Π. 1-2-3**  **«Μείζον Πρόγραμμα Επιμόρφωσης Εκπαιδευτικών στις 8 Π.Σ., 3 Π.Σ.Εξ., 2 Π.Σ.Εισ.»**  **Με συγχρηματοδότηση της Ελλάδας και της Ευρωπαϊκής Ένωσης (Ε. Κ. Τ.)** |

**ΜΕΙΖΟΝ ΠΡΟΓΡΑΜΜΑ ΕΠΙΜΟΡΦΩΣΗΣ ΕΚΠΑΙΔΕΥΤΙΚΩΝ**

[www.epimorfosi.edu.gr](http://www.epimorfosi.edu.gr)

### ΕΝΤΥΠΟ ΥΠΟΒΟΛΗΣ ΚΑΛΩΝ ΠΡΑΚΤΙΚΩΝ ΔΙΔΑΣΚΑΛΙΑΣ

### (Σχέδια Μαθήματος, Εκπαιδευτικά Σενάρια)

*Η παρούσα πρόταση υποβάλλεται σύμφωνα με την υπ. αριθμ. 3614/08-09-2010 Πρόσκληση και υπό τους όρους που αναφέρονται εκεί.*

|  |  |
| --- | --- |
| 1. **ΤΑΥΤΟΤΗΤΑ ΔΙΔΑΚΤΙΚΗΣ ΠΡΑΚΤΙΚΗΣ** | |
| **1.1 Τίτλος Διδακτικής Πρακτικής**  **«Αλληλογραφώ»: Ένα Σενάριο Διδασκαλίας με ΤΠΕ Περίληψη** Το συγκεκριμένο διδακτικό σενάριο αφορά το γνωστικό αντικείμενο της Γλώσσας και της Περιβαλλοντικής Εκπαίδευσης. Στόχος είναι οι μαθητές να μάθουν να διαβάζουν, να κατανοούν και να γράφουν επιστολές και μηνύματα ηλεκτρονικού ταχυδρομείου. Να οδηγηθούν μέσα από προβληματισμό στην παραγωγή κειμένου (αλληλογραφία με το Δήμαρχο της περιοχής τους). Με αυτό τον τρόπο εξοικειώνονται με τα βασικά στοιχεία του ηλεκτρονικού ταχυδρομείου, του διαδικτύου και του επεξεργαστή κειμένου, ώστε να αξιοποιήσουν τις δυνατότητες που προσφέρουν και να αναπτύξουν απλές εφαρμογές.Η προστιθέμενη αξία των Τεχνολογιών Πληροφορικής και Επικοινωνιών (ΤΠΕ) στο συγκεκριμένο εκπαιδευτικό σενάριο είναι ότι παρέχουν στο μαθητή τη δυνατότητα να οικοδομεί γνώσεις που έχουν νόημα γι’ αυτόν, επιλέγοντας, συνθέτοντας και δημιουργώντας κείμενο στο πλαίσιο αυθεντικών καταστάσεων. | |
| **1.2 Δημιουργός/-οι**  **Ονοματεπώνυμο:**…Ντόκα Αγλαία ………………………………………………………  **Πατρώνυμο:** …Αντώνιος……………………………………………………………………  Χ  **Ιδιότητα: Εκπαιδευτικός Σχολικός Σύμβουλος Στέλεχος Διοίκησης**  **Στοιχεία Οργανικής Θέσης:** 2ο Πειραματικό Δημοτικό Σχολείο Ιωαννίνων………  **Ταχυδρομική Διεύθυνση:** …Πλουτάρχου 2 ΤΚ 45221…Ιωάννινα…………………….  **E-mail:** [me00200@cc.uoi.gr](javascript:open_compose_win('popup=1&to=me00200%40cc.uoi.gr&cc=&bcc=&msg=&subject=&thismailbox=sent-mail');)  **Δικτυακός τόπος / blog:** ………………………………………………………………...  **Η συγκεκριμένη Διδακτική Πρακτική έχει αναπτυχθεί στο πλαίσιο κάποιου εκπαιδευτικού προγράμματος;**  Χ  ΝΑΙ ΟΧΙ  Αν ναι, να αναφέρετε την ονομασία του: ………………………………………………..  Ιστοσελίδα / blog: ………………………………………………………………………….. | |
| **1.3 Εμπλεκόμενες γνωστικές περιοχές**  **Γνωστικό/-ά αντικείμενο/-α της Διδακτικής Πρακτικής:**  Το συγκεκριμένο εκπαιδευτικό σενάριο διαπραγματεύεται γνωστικές περιοχές των μαθημάτων της Γλώσσας και της Περιβαλλοντικής Εκπαίδευσης.  **Ιδιαίτερη Περιοχή του γνωστικού αντικειμένου**  Συγκεκριμένα αφορά την Ενότητα 15 με τίτλο «Αλληλογραφώ» από το δεύτερο τεύχος της Γλώσσας της Β΄ τάξης του Δημοτικού σχολείου (σ. 67).  **Συμβατότητα με το ΑΠΣ & το ΔΕΠΠΣ**.  Απευθύνεται καταρχήν στη Δευτέρα Τάξη του Δημοτικού Σχολείου. Ωστόσο, τα φύλλα εργασίας μπορούν να αξιοποιηθούν και από τις υπόλοιπες τάξεις του Δημοτικού σχολείου με την υποστήριξη του εκπαιδευτικού.Οι στόχοι είναι απόλυτα συμβατοί με τα Αναλυτικά Προγράμματα Σπουδών και τα Δ.Ε.Π.Π.Σ. των παραπάνω γνωστικών αντικειμένων.… | |
| **1.4 Βαθμίδα Εκπαίδευσης / Τάξεις στις οποίες το εφαρμόσατε**  **Βαθμίδα εκπαίδευσης στην οποία αφορά η Διδακτική Πρακτική:**  Χ  Πρωτοβάθμια Δευτεροβάθμια  **Τάξη ή τάξεις στις οποίες το εφαρμόσατε Β’, Ε’ και ΣΤ Τάξη** ……………………  **Υπήρξε συνεργασία τάξεων του ίδιου σχολείου ή συνεργασία τάξεων διαφορετικών σχολείων;**  Χ  ΝΑΙ ΟΧΙ  **Αν ναι, να αναφερθούν τα συνεργαζόμενα σχολεία/τάξεις.**  Το σχολείο ήταν διθέσιο, οπότε εφαρμόστηκε ταυτόχρονα σε τρεις τάξεις. | |
| **1.5 Είδος Διδακτικής Πρακτικής**  Σημειώστε αυτό / αυτά που κρίνετε ότι ανταποκρίνονται καλύτερα στην πρότασή σας:   1. Σχέδιο Μαθήματος (σχέδιο για διδασκαλία 45’ ή λιγότερο ή διδακτικό δίωρο). 2. Ακολουθία Σχεδίων Μαθήματος με μεγαλύτερη διάρκεια (Σενάριο Διδασκαλίας).   Χ   1. Ολοκληρωμένη παιδαγωγική δραστηριότητα στη σχολική τάξη.   Χ   1. Επιτυχημένο project που υλοποιήθηκε στη διάρκεια του σχολικού έτους.   Χ   1. Λειτουργικός τρόπος υπέρβασης των δυσκολιών του αναλυτικού προγράμματος. 2. Εκπαιδευτικό υλικό που χρησιμοποιήθηκε σε κάποιο διδακτικό αντικείμενο ή σε κάποια δράση.   Χ   1. Επιτυχημένο παράδειγμα συνεργατικής διδασκαλίας στο σχολείο. 2. Αποδοτική περίπτωση ευρύτερης συνεργασίας μεταξύ συναδέλφων. 3. Πρακτική λειτουργικής συνεργασίας με τους γονείς / κηδεμόνες των μαθητών ή την τοπική κοινωνία.   Χ   1. Πρακτική αποδοτικής αντιμετώπισης και διαχείρισης προβληματικών καταστάσεων και κρίσεων στο σχολείο ή στην τάξη.   Χ   1. Καλές Πρακτικές με την αξιοποίηση των νέων τεχνολογιών ή την εφαρμογή σύγχρονων μεθόδων διδασκαλίας (συνεργασία με άλλες τάξεις / με άλλα σχολεία).   χ   1. Άλλο …   Καλή πρακτική με διαθεματικό περιοχόμενο για ολιγοθέσια σχολεία  Χ  ……………………………………………………………………..............  …………………………………………………………………….............. | |
| **1.6 Σκοπός & Στόχοι της Διδακτικής Πρακτικής**  **Γενικός Σκοπός**  Οι γενικότερες παιδαγωγικές ωφέλειες που αναμένεται να προκύψουν από το συγκεκριμένο εκπαιδευτικό σενάριο είναι: Να έρθουν οι μαθητές σε επαφή με τους διαφορετικούς τρόπους σκέψης και έκφρασης των άλλων μαθητών. Να συνδεθεί η σχολική με την καθημερινή ζωή, να καλλιεργηθεί η υπευθυνότητα, η λή­ψη αποφάσεων, η ικανότητα παρέμβασης. Να μάθουν οι μαθητές να σχεδιάζουν και να δημιουργούν κείμενο (ηλεκτρονικό μήνυμα) που απευθύνεται σε φορέα του τόπου τους με συγκεκριμένα πλαίσια. Να κοινωνικοποιηθούν και να ενταχθούν οργανικά στο ευρύτερο σύνολο, στο οποίο κάθε φορά ανήκουν (σχολείο, κοινωνία, κ. ά.). Αναλυτικότερα:  **Επιμέρους Στόχοι ως προς το γνωστικό αντικείμενο και ως προς τη μαθησιακή διαδικασία.**  Α. Ως προς το γνωστικό αντικείμενο  Να μάθουν να εντοπίζουν τα σταθερά μορφολογικά στοιχεία, χαρακτηριστικά ενός γράμματος, ενός ηλεκτρονικού μηνύματος (σε ποιον απευθύνεται - προσφώνηση, ποιος το έγραψε, πότε - υπογραφή, κ.ά.). Να εξοικειωθούν στη συζήτηση για τη λήψη μιας απόφασης καλλιεργώντας με τον τρόπο αυτό τον προφορικό τους λόγο. Να οδηγηθούν στην παραγωγή κειμένου στο πλαίσιο αυθεντικών καταστάσεων (αλληλογραφία με το Δήμαρχο της περιοχής τους). Να κατανοήσουν τη λειτουργικότητα του πληθυντικού ευγένειας. Να εξασκηθούν στη γραπτή παραγωγή ηλεκτρονικού μηνύματος και να μάθουν να επεξεργάζονται ένα μήνυμα ηλεκτρονικού ταχυδρομείου.  Β. Ως προς τη χρήση των νέων τεχνολογιών  Στόχος είναι οι μαθητές να μάθουν να χρησιμοποιούν τις δυνατότητες του κειμενογράφου και της μορφοποίησης κειμένου για την παραγωγή μιας επιστολής. Να μάθουν να στέλνουν και να διαβάζουν ηλεκτρονικά μηνύματα. Να μάθουν να χρησιμοποιούν τον εκτυπωτή. Να μάθουν να χρησιμοποιούν το διαδίκτυο και το ηλεκτρονικό ταχυδρομείο.  Γ. Ως προς τη μαθησιακή διαδικασία  Στόχος είναι να αναπτύξουν δεξιότητες και διάθεση για συνεργασία, κοινωνική συμμετοχή, αυτονομία και ελευθερία. Να κινητοποιήσουν τη δημιουργική τους σκέψη και την κριτική τους ικανότητα. Η ομαδική συνεργασία και η χρήση των υπολογιστών επιτρέπει στο μαθητή μεγάλη αυτενέργεια. Προωθείται η συνεργατική μάθηση και η επικοινωνία. Ενθαρρύνεται ο διάλογος. Οι μαθητές μαθαίνουν να εργάζονται συνεργατικά, εξοικειώνονται με τη χρήση της γλώσσας ως επικοινωνιακό εργαλείο, δηλαδή να παράγουν λόγο που θα απευθύνεται στην τοπική και σχολική κοινότητα.  **Σημειώστε αν αξιοποιούνται εκπαιδευτικά λογισμικά και υπηρεσίες των Τεχνολογιών της Πληροφορίας και Επικοινωνίας (ΤΠΕ)**  ΛΟΓΙΣΜΙΚΟ: Word, Internet - Διαδίκτυο, Ηλεκτρονικό Ταχυδρομείο (e-mail)  ΕΞΟΠΛΙΣΜΟΣ: Εργαστήριο πληροφορικής εξοπλισμένο με ικανό αριθμό υπολογιστών, συνδεδεμένοι στο διαδίκτυο, εκτυπωτή, σαρωτή και ένα βιντεοπροβολέα για την παρουσίαση της εργασίας. | |
| **1.7 Εκτιμώμενη διάρκεια**  Εκτιμώμενη διάρκεια: 6-8 διδακτικές ώρες. Η διδασκαλία μπορεί να γίνει με τη χρήση ενός υπολογιστή και ενός βιντεο-προβολέα (video projector) σε μία αίθουσα διδασκαλίας σε όλη την τάξη ταυτόχρονα. Μπορεί όμως να εφαρμοστεί και στο εργαστήριο των υπολογιστών όπου οι μαθητές θα δουλέψουν σε μικρές ομάδες των 2-3 ατόμων. Η ιδανικότερη εφαρμογή είναι η δεύτερη μιας και συνδυάζει την αλληλεπίδραση με την τεχνολογία των υπολογιστών, αλλά και ομαδοσυνεργατικές διαδικασίες οι οποίες είναι απαραίτητες για την αποτελεσματική διαπραγμάτευση της γνώσης και της μάθησης. Στους ηλεκτρονικούς υπολογιστές που θα χρησιμοποιηθούν θα πρέπει να είναι εγκατεστημένα λογισμικό κειμενογράφου (π.χ. MS Word ή Open Office) και αντίστοιχο λογισμικό παρουσιάσεων. Επίσης, όταν χρειάζεται αναζήτηση, τα μηχανήματα θα πρέπει να είναι συνδεδεμένα στο διαδίκτυο (Internet). | |
| 1. **ΑΝΑΠΤΥΞΗ ΤΗΣ ΔΙΔΑΚΤΙΚΗΣ ΠΡΑΚΤΙΚΗΣ** | |
| **2.1 Γενική Περιγραφή Διδακτικής Πρακτικής** Αναλυτική Περιγραφή Σεναρίου Προβληματισμός και διατύπωση του προβλήματος, οργάνωση της τάξης.Αρχικά θα υπάρξει προβληματισμός που θα ξεκινήσει από τους μαθητές και τα προσωπικά τους ενδιαφέροντα. Η εμψυχωτική διάθεση των πρωτοβουλιών από το διδάσκοντα θα οδηγήσει στην καταγραφή των περιβαλλοντικών προβλημάτων της περιοχής. Οι μαθητές μπορούν να διατυπώσουν τις απόψεις τους. Εδώ ο δάσκαλος πρέπει να προσέξει ώστε να κεντρίσει το πραγματικό ενδιαφέρον των μαθητών του. Να προτρέψει τα παιδιά να προτείνουν λύσεις. Μπορεί επίσης να αναφέρει στους μαθητές τις επιστολές που μπορούν να στείλουν σε τοπικούς και άλλους αρμόδιους φορείς. Θα πρέπει να δώσει στα παιδιά την ευκαιρία για την εκπόνηση μιας ανάλογης επιστολής. Μπορεί να φέρει στην τάξη και να παρουσιάσει ανάλογο υλικό από το διαδίκτυο. Όταν η τάξη συμφωνήσει, συζητιέται από όλους μαζί η σκοπιμότητα της εκτέλεσης του έργου, το περιεχόμενο και το στυλ, τα απαραίτητα στοιχεία που πρέπει να περιλαμβάνονται στη δημιουργία της επιστολής. Γίνονται οι πρώτες υποδείξεις για την πορεία της εργασίας και αν υπάρχει ανάγκη δείχνουμε στα παιδιά πώς εργαζόμαστε στον κειμενογράφο. Είναι σημαντικό οι υποδείξεις του δασκάλου να είναι σαφείς, ακριβείς και στην ατμόσφαιρα της αίθουσας να είναι έκδηλος ο ενθουσιασμός και η προσμονή της δημιουργίας.Οι μαθητές χωρίζονται σε ομάδες 2 έως 3 ατόμων. Στη συνέχεια μοιράζονται τα φύλλα εργασίας που περιλαμβάνουν τις παρακάτω δραστηριότητες. Αναλυτικότερα:  Δραστηριότητα 1. Συλλογή αντίστοιχων επιστολών για περιβαλλοντικά θέματα από το διαδίκτυο. Αναζήτηση για σχέδια εναλλακτικής διαχείρισης των αστικών αποβλήτων. Συζήτηση ανά ομάδα για πλεονεκτήματα και μειονεκτήματα**.** Σ’ αυτήν την εργασία οι μαθητές καλούνται να ψάξουν στο διαδίκτυο για επιστολές με παρόμοια περιβαλλοντικά προβλήματα. Μέσα από τη συζήτηση θα γίνει προσπάθεια οι μαθητές να κατανοήσουν ότι ένα από τα σημαντικότερα προβλήματα του πλανήτη, είναι η διαχείριση των αστικών στερεών απορριμμάτων και οι επιπτώσεις στο περιβάλλον από την ανεξέλεγκτη απόθεση των σκουπιδιών και τις χωματερές. Στη συνέχεια θα αναζητηθούν και θα καταγραφούν οι τρόποι διαχείρισης των απορριμμάτων που είναι φιλικοί προς τη βιοποικιλότητα, όπως παραδοσιακές πρακτικές διαχείρισης των σκουπιδιών και πρακτικές ανακύκλωσης. Οι μαθητές μέσα από αυτή τη δραστηριότητα μαθαίνουν να αναζητούν στο διαδίκτυο πληροφορίες σχετικές με περιβαλλοντικά θέματα. Επίσης, μαθαίνουν να αντιγράφουν και να κάνουν επικόλληση κειμένου σε καινούργιο έγγραφο (χρήση κειμενογράφου). Γίνεται επιλεγμένη εκτύπωση επιστολών. Στη φάση αυτή μπορούν να συζητήσουν, να προτείνουν μέχρι να καταλήξουν στη μορφή και το περιεχόμενο που θα έχει η δική τους επιστολή στο δήμαρχο. Μπορούν επίσης να αναφέρουν στην επιστολή τους και τρόπους διαχείρισης των συγκεκριμένων σκουπιδιών. Στο στάδιο αυτό γίνεται συστηματοποίηση των λύσεων που έχουν διαβάσει και ερευνούν περισσότερο τη λύση της ανακύκλωσης των σκουπιδιών. Στόχος είναι οι μαθητές να επανακαθορίσουν τη σχέση τους με τα σκουπίδια, να μάθουν να τα διαχωρίζουν και να τα επαναχρησιμοποιούν. Να γνωρίσουν τους φυσικούς τρόπους διαχείρισης των σκουπιδιών. Να ενημερωθούν για το πώς αντιμετωπίζεται το πρόβλημα στην Ελλάδα και σε άλλες χώρες και να δραστηριοποιηθούν συμμετέχοντας σε προγράμματα μείωσης των σκουπιδιών και ανακύκλωσης. Ο δάσκαλος λειτουργεί ως βοηθός, όταν του ζητηθεί ή όταν νιώσει πως η ομάδα έχει δυσκολευτεί κάπου.  Δραστηριότητα 2. Διάκριση διαφορετικών τρόπων αλληλογραφίας. Οι μαθητές βλέπουν τους διάφορους τρόπους αλληλογραφίας και τους διακρίνουν με βάση τα εξωτερικά τους χαρακτηριστικά. Επιπλέον, μέσω της συζήτησης αποκτούν γνώσεις σχετικά με αυτούς (ένα γράμμα, ένα φαξ κ.ά). Το σύντομο μήνυμα του κύριου Πέτρου προς τη Γαλήνη εξυπηρετεί τρεις διαφορετικούς στόχους: α) Κατ’ αρχάς αποτελεί μια ακόμη επιστολή, με όλα τα μορφολογικά χαρακτηριστικά που τα παιδιά έχουν ήδη επεξεργαστεί και χρησιμοποιήσει στις γραπτές παραγωγές τους β) Δίνει την αφορμή για την εισαγωγή των παιδιών σε έναν άλλο τρόπο γραπτής επικοινωνίας (ηλεκτρονικό ταχυδρομείο) γ) Δίνει την αφορμή για την επεξεργασία του πληθυντικού της ευγένειας. Επίσης, ο εκπαιδευτικός μπορεί να επεξεργαστεί στην τάξη πραγματικούς φακέλους, που θα φέρει εκείνος ή τα ίδια τα παιδιά.  Δραστηριότητα 3. Εντοπισμός σταθερών μορφολογικών χαρακτηριστικών ενός γράμματος. Οι ερωτήσεις επεξεργασίας των μηνυμάτων έχουν ως στόχο να εντοπίσουν τα παιδιά τα σταθερά μορφολογικά χαρακτηριστικά ενός γράμματος, ενός μηνύματος (σε ποιον απευθύνεται-προσφώνηση, ποιος το έγραψε και πότε). Παράλληλα οι μαθητές εξασκούνται στην ανάγνωση και στην κατανόηση του κειμένου. Θα πρέπει να τονιστεί από το δάσκαλο ότι ένα πλεονέκτημα του ηλεκτρονικού ταχυδρομείου είναι η εξοικονόμηση χρόνου. Τα παιδιά διαβάζουν τα μηνύματα του ηλεκτρονικού ταχυδρομείου. Οι ερωτήσεις που ακολουθούν θα τα οδηγήσουν να μάθουν να εντοπίζουν τις ηλεκτρονικές διευθύνσεις του αποστολέα (Από….) και του παραλήπτη (Προς……).  Δραστηριότητα 4. Δημιουργία επιστολής από κάθε ομάδα ξεχωριστά.Οι ομάδες προχωρούν στη φάση της δημιουργίας της επιστολής. Με τη δραστηριότητα αυτή τα παιδιά εξασκούνται στη γραπτή παραγωγή ηλεκτρονικού μηνύματος. Εξασκούνται επίσης στην παραγωγή μιας επιστολής όπου εντάσσεται στο πλαίσιο μιας πραγματικής επικοινωνίας και έχει νόημα για τα παιδιά, ενώ ταυτόχρονα μελετάται ο πληθυντικός ευγενείας. Είναι σημαντικό να γνωρίζουν οι μαθητές πως μέχρι την ολοκλήρωση της επιστολής μπορούν να επεμβαίνουν σε όποιο σημείο θέλουν για να την τροποποιήσουν, αν κρίνουν πως έτσι η επιστολή τους βελτιώνεται. Ο εκπαιδευτικός θα πρέπει να δώσει τον απαιτούμενο χρόνο σε κάθε ομάδα για να προετοιμάσει την επιστολή. Κατά τη διάρκεια της εργασίας των ομάδων σε όλες τις φάσεις ο εκπαιδευτικός μετακινείται ανάμεσα στις ομάδες και βοηθά τους μαθητές (με κάποια ερώτηση, σχόλιο, υπαινιγμό κ.ά.) όταν χρειάζεται επιμένοντας στην τεκμηρίωση των απόψεων τους. Ο ρόλος του είναι διευκολυντικός και συμβουλευτικός. Οι μαθητές εργάζονται στον υπολογιστή. Γράφουν, μορφοποιούν, κόβουν και ράβουν την εργασία τους. Όλες οι εργασίες των μαθητών εκτυπώνονται. Ο επεξεργαστής κειμένου μπορεί να διευκολύνει την ομαδοσυνεργατική παραγωγή γραπτού λόγου από τους μαθητές, οι οποίοι πειραματίζονται και καταλήγουν σε πολυτροπικά κείμενα μέσα σε ένα ελκυστικό περιβάλλον που καλλιεργεί τη γλωσσική τους έκφραση και δημιουργικότητα. Οι μαθητές προτείνεται να κατανείμουν στην ομάδα τους ρόλους (α) του υπεύθυνου της συγγραφής (β) του συμβούλου‐ παρατηρητή και (γ) του παρουσιαστή.  Δραστηριότητα 5. Παρουσίαση των επιστολών της κάθε ομάδας, αξιολόγηση και δημιουργία τελικής επιστολής. Το σενάριο ολοκληρώνεται με την παρουσίαση των επιστολών της κάθε ομάδας. Για την παρουσίαση των εργασιών μπορεί να χρησιμοποιηθεί το λογισμικό παρουσιάσεων Power Point. Κάθε ομάδα μπορεί να χρησιμοποιήσει έναν υπολογιστή συνδεδεμένο με βιντεοπροβολέα ή να προβάλει εκτυπώσεις των εργασιών της. Συνιστάται η παρουσίαση της δουλειάς σε προκαθορισμένο και γνωστό εκ των προτέρων χρονικό διάστημα (π.χ. 10-15 λεπτά). Η υπόλοιπη τάξη παρακολουθεί, διατυπώνει ερωτήσεις και σχόλια, συζητά τις προτάσεις που παρουσιάζονται. Οι μαθητές θα ήταν καλό (α) να συνεργάζονται στις φάσεις βελτίωσης και τελικής παραγωγής της επιστολής, (β) να συζητήσουν όλες τις επιστολές πριν αποφασίσουν ποια θα υλοποιήσουν, (γ) να ενθαρρύνουν και να βοηθούν ο ένας τον άλλο.  Η παρουσίαση των εργασιών σε λογισμικό παρουσιάσεων ενδείκνυται για μαθητές μεγαλύτερων τάξεων. Το λογισμικό παρουσίασης σε κάθε περίπτωση λειτουργεί ως γνωστικό εργαλείο και διευκολύνει την επικοινωνία και την ανταλλαγή των απόψεων και αποτελεσμάτων των ομάδων με το σύνολο της τάξης. Διευκολύνει την ικανότητα των μαθητών ως προς την επιλογή, την οργάνωση και την επιλογή του τελικού προϊόντος. Ακόμη αξιοποιείται ως εργαλείο αξιολόγησης και αυτοαξιολόγησης.  Δραστηριότητα 6. Εύρεση από κοινού της ηλεκτρονικής διεύθυνσης (e-mail) του δήμαρχου της πόλης και αποστολής της επιστολής. Κοινοποίηση του e-mail σε αρμόδιους φορείς. Σ’ αυτήν τη φάση οι μαθητές ψάχνουν και βρίσκουν με τον εκπαιδευτικό το e-mail του δημάρχου. Στέλνουν από κοινού το e-mail. Για το σκοπό αυτό χρησιμοποιείται ένας βιντεοπροβολέας και ένας φορητός υπολογιστής. Ο εκπαιδευτικός συζητάει με τους μαθητές ποιοι μπορεί να είναι άλλοι αποδέκτες αυτής της επιστολής (π.χ Υπουργός Υγείας, Παιδείας, Πολιτιστικών Συλλόγων). Καταγράφονται τα e-mail τους και γίνεται κοινοποίηση της επιστολής. | |
| **2.2 Φύλλα Εργασίας**   1. Να βρεις στο διαδίκτυο επιστολές με περιβαλλοντικό περιεχόμενο (διαμαρτυρίες, επιστολές, ανακοινώσεις). Να αντιγράψεις στη συνέχεια όποια νομίζεις ότι μπορεί να σε βοηθήσει. Επικόλλησέ την παρακάτω: 2. Τι απεικονίζουν οι εικόνες; Τι είναι καθένα από αυτά; Γράψε μέσα στους πίνακες:      |  | | --- | | 1.Εικόνα: | | 2. Εικόνα: |      |  | | --- | | 3.Εικόνα: | | 4.Εικόνα: |  1. A) Ποιος είναι ο αποστολέας στα παρακάτω μηνύματα;   1ο μήνυμα………………………………………………..  2ο μήνυμα………………………………………………………  B) Ποιος είναι ο παραλήπτης;  1ο μήνυμα………………………………………………..2ο μήνυμα………………………………………………………  Γ) Πότε τα έστειλαν;  1ο μήνυμα………………………………………………..2ο μήνυμα……………………………………………………….       1. Θέλετε να στείλετε ένα γράμμα στο δήμαρχο της πόλης για κάποιο από τα περιβαλλοντικά προβλήματα που αντιμετωπίζετε στον τόπο σας. Αρχικά γράψτε το και στη συνέχεια βρείτε το e-mail του και στείλτε το.   **Από:……………………………………………………………………………….......**  **Ημερομηνία:………………………………………………………………………..**  **Προς:……………………………………………………………………………………**  **Θέμα:…………………………………………………………………………………..**   1. Παρουσιάστε την επιστολή και τις ασκήσεις στην τάξη με το λογισμικό Power Point.   Εύρεση από κοινού του e-mail του δήμαρχου της πόλης και αποστολής της επιστολής. Κοινοποίηση του e-mail σε αρμόδιους φορείς.  **Βιβλιογραφία**   1. Αθανασιάδης, Κ., Σαλονοκίδης Γ., Σιμωτάς Κ. (2009). Τα εκπαιδευτικά σενάρια στο δημοτικό σχολείο. Αθήνα: Παπαζήση. 2. Διαθεματικό Ενιαίο πλαίσιο Προγράμματος Σπουδών Πληροφορικής. Αθήνα: Παιδαγωγικό Ινστιτούτο. Διαθέσιμο στο: www.pi-schools.gr. 3. Βενετσάνος, Απορρίμματα και ανακύκλωση, εκδ. Πατάκη 4. Μπαμπινιώτης, Γ. ( 1985). Εισαγωγή στη Σημασιολογία. Αθήνα (αυτοέκδοση) 5. Πόρποδας, Κ. (1988): Εισαγωγή στην τεχνολογία της Ανάγνωσης. Πάτρα:   (αυτοέκδοση)   1. Ράπτης, Α. & Ράπτη, Α.(2005). Μάθηση και Διδασκαλία στην Eποχή της   Πληροφορίας: Ολική Προσέγγιση, Τόμοι. Α &Β, Αθήνα   1. Χόλλαντ Μ., Χάζελ Λ., Φροντίστε τον πλανήτη μας, Εκδ. Μίνωας, Αθήνα | |
| **2.3 Υλικοτεχνική Υποδομή**  Η διδασκαλία μπορεί να γίνει με τη χρήση ενός υπολογιστή και ενός βιντεο-προβολέα (video projector) σε μία αίθουσα διδασκαλίας σε όλη την τάξη ταυτόχρονα. Μπορεί όμως να εφαρμοστεί και στο εργαστήριο των υπολογιστών όπου οι μαθητές θα δουλέψουν σε μικρές ομάδες των 2-3 ατόμων. Η ιδανικότερη εφαρμογή είναι η δεύτερη μιας και συνδυάζει την αλληλεπίδραση με την τεχνολογία των υπολογιστών, αλλά και ομαδοσυνεργατικές διαδικασίες οι οποίες είναι απαραίτητες για την αποτελεσματική διαπραγμάτευση της γνώσης και της μάθησης. Στους ηλεκτρονικούς υπολογιστές που θα χρησιμοποιηθούν θα πρέπει να είναι εγκατεστημένα λογισμικό κειμενογράφου (π.χ. MS Word ή Open Office) και αντίστοιχο λογισμικό παρουσιάσεων. Επίσης, όταν χρειάζεται αναζήτηση, τα μηχανήματα θα πρέπει να είναι συνδεδεμένα στο διαδίκτυο (Internet). | |
| 1. **ΑΞΙΟΛΟΓΗΣΗ ΤΗΣ ΔΙΔΑΚΤΙΚΗΣ ΠΡΑΚΤΙΚΗΣ** | |
| Θετικά σημεία: Έντονο ενδιαφέρον από τους μαθητές. Εύκολη η ενεργοποίηση και η παρακίνησή τους. Σημεία προς προσοχή: Έλλειψη κατάλληλης υποδομής. Δυστυχώς ο εξοπλισμός με καινούργιους υπολογιστές δεν έχει ακόμη πραγματοποιηθεί σε πολλά σχολεία. Έλλειψη διαθεσιμότητας χρόνου, από πλευράς αναλυτικού προγράμματος. Ειδικότερα: Κάποια παιδιά έγραψαν το κείμενο γρήγορα και αποτελεσματικά, και ολοκλήρωσαν την εργασία τους ακολουθώντας βήμα ‐ βήμα τις δραστηριότητες, ενώ χρειάστηκαν μικρή βοήθεια. Κάποια άλλα παιδιά δεν μορφοποίησαν εύκολα το κείμενο, και αντιμετώπισαν περισσότερες δυσκολίες. Αυτά τα παιδιά δέχτηκαν περισσότερη βοήθεια.  Σε γενικές γραμμές οι μαθητές ανταποκρίθηκαν καλά σε όσα τους ζητούσαν τα φύλλα εργασίας, παρ’ όλο που δεν είχαν μεγάλη εμπειρία στη χρήση των υπολογιστών. Ανταποκρίθηκαν με προθυμία και ενθουσιασμό σ’ ένα μάθημα με πολύ περισσότερες απαιτήσεις για το μαθητή από μία παραδοσιακή διδασκαλία. Κινητοποίησαν γνώσεις από προηγούμενα μαθήματα, συνεργάστηκαν αρμονικά μεταξύ τους και συνειδητοποίησαν ότι η γλώσσα είναι ένα επικοινωνιακό εργαλείο με ευχάριστο τρόπο. Οι στόχοι της διδασκαλίας επιτεύχθηκαν σε μεγάλο βαθμό. |  |
| 1. **ΥΠΕΥΘΥΝΗ ΔΗΛΩΣΗ** | |
| Με ατομική μου ευθύνη και σύμφωνα με το άρθρο 8 ν. 1599/1986, ο Δημιουργός που αναφέρεται στην παρ. 1.2 του παρόντος εντύπου, δηλώνω ότι:  1. Το Σχέδιο Καλής Διδακτικής Πρακτικής που υποβάλλω είναι δικό μου πρωτότυπο δημιούργημα και δεν προσκρούει σε κανένα δικαίωμα πνευματικής ή βιομηχανικής ιδιοκτησίας τρίτων.  2. Δίνω το δικαίωμα και την άδεια στο Παιδαγωγικό Ινστιτούτο, το οποίο θα ενεργεί κατά την απόλυτη και ελεύθερη κρίση του, να αξιοποιεί, να διαθέτει, να αναπαράγει ή να διανέμει το υποβληθέν Σχέδιο Καλής Διδακτικής Πρακτικής, ολόκληρο ή τμήμα του ή συντετμημένο ή ενσωματωμένο σε άλλο υλικό, για εκπαιδευτικούς και διδακτικούς σκοπούς, με κάθε πρόσφορο μέσο, ιδίως έντυπο ή ηλεκτρονικό.  3.Δηλώνω ότι η πιθανή αξιοποίηση του υλικού αυτού για ερευνητικούς σκοπούς επιθυμώ να γίνει (επιλέξτε αυτό που επιθυμείτε):  Χ  Επώνυμα Ανώνυμα  Αν δεν καταγράψετε την επιθυμία σας αυτό σημαίνει ότι αποδέχεστε η πιθανή αξιοποίηση να γίνει ανώνυμα. |  |

*\*Για πρακτικούς λόγους, η χρήση του αρσενικού γραμματικού γένους θεωρείται ότι συμπεριλαμβάνει και το θηλυκό.*

ΗΜΕΡΟΜΗΝΙΑ: …24/102010……………………..

ΥΠΟΓΡΑΦΗ ΤΟΥ ΔΗΜΙΟΥΡΓΟΥ: ……Ντόκα Αγλαία ………………………….